text: "Ashkhañan pukyukuna ch'akipushan", ninmi tayta Víctor Alvarezqa. Ichaqa, manan kanchu Estadoq partenmanta qawarispa, mayqan pukyukunan, hayk'a unu-yakuyuq pukyukunaq ch'akisqanta willawaqninchis. Tayta Francisco Mermaq wasinmanta qawarispaqa rikunchismi, maykama minaq llank'asqanta. Huk urqutan thunirqachisqaku, wathiyana k'urpa horno kikillanta. "Pisipaykuñan yanqapaq chaychika mañakusqaykupi. Paykuna hina kawsayllatan munani", ninmi tayta Franciscoqa, ch'uya unu-yakuta munapakuspa, wasinpa chimpallanpi minaq campamentonpi mana hayk'aqpas unu-yukuq ch'akisqanta yachaspa.